Berlingske Tidende, 1790-07-30
Jblandt de mange Velgiærninger, for hvilke vi i det forledne Aar have den Allerhøieste at takke, maae vi fornemme lig regne den nye Vei der er bleven aabnet for Evangelii Udbredelse i Tutukoryn og Manapar ved en 9 Maaneders Reise af Landpræsten Rajappen til Palliamkodte; ved hvilken Leilighed den der værende Hollandske Gouverneur har viist sig meget hielperig og Virksom for sine Underhavendes Vel. Paa første Sted have 70, og paa det andet 257 Personer, iblandt hvilke og nogle Rommerske befindes, høitidelig bekiendt sig som Medlemmer af den evangeliske Kirke. Efter bemeldte Landpræstes Afreise er en hollandsk Præst, en Prozonent og 2de Skolemestere kaldte til denne Menighed. Vore Stads= og Landmenigheder ere i alt blevne forøgede med 178 Personer, hvoriblandt ere 8 Hedninger, 4 Rommerske og 166 Børn. J den Tamuliske Skole have 70 Drenge og 50 Piger fri Underviisning Kost og Klæder, og i den Portugisiske nyde 12 Drenge og 20 Piger de samme Velgiærninger. Antallet paa dem, der nyde en særskildt Underviisning i at læse, skrive og tale det tydske og Portugisiske Sprog samt andre nyttige Videnskaber, tager til, og nogle iblandt dem give et ger Haab som deres Brugbarhed i Tiden for Kirken eller Publieum. J alle Menigheder ere 69 Døde, 1398 have imodtagen den hellige Nadette, og 26 Par ere traadte ind i Ægtestanden. En forhen iblandt Seletanerne opdragen Arulappen er ansadt som Lærer ved den Tamuliske Skole, og Schawrirajen for en Tid som Catechet i Paleiamkoderi. Den 9de October f. A. reiste Hr. Jaenicke fra os til Hr. Schwarz i Tanschaur, hvorhen og Klein fulgte ham, der siden igien reiste derfra og til Tirutschinapally, for sammesteds at besøge Hr. Pohle og sin Søn. Saavel paa disse 2de Stæder blev Evangelium forkyndet Christne og Hedninger, som for Landmenighederne i Tirupalaturen og Rarasalam. J Novbr. f. A. besøgte Hr. Schwartz os paa sin Reise til Madras, og Missionairen Hr. Kohlhoff i Januarii d. A., paa hvilken Tid vi havde et behageligt Besøg af Hr. Gericke, der reiste fra Nagapatnam og til Madras. J Junii Maaned reiste Hr. John til Nagapatnam, besøgte den af Hr. Berick, sammesteds oprettede Fattigskole, fandt samme i god Tilstand og prædikede sammesteds Tydsk, Portugisisk og Tamulisk, ligesom han og ved Leiligheder talede med Hedningerne. Den 17de Julii bleve vi glædede med det Danske Compagnieskib Lovisa Augustas Ankomst, hvilket Capitain Winther commanderede, og tilbragte os meget behagelige Skrivelser og Fornødenheder, saavel fra det Kongel. Missionscollegium i Kiøbenhavn, som fra vore gode Velgiørere i Tydskland. Med det Engelske Skib the Hougthon ankom og Foræringer fra det høilovlige Søcietet i Løndon til Madras, Fra vore kiære Medbrødre, i den Engelske Mission have vi faaet den behagelige Efterretning, at de alle befinde sig vel. Landets Rolighed i dette Aar har Gud i Naade bevaret, omendskiøndt Tippo Sultan har med en udrustet Armee snart truet Cochin, snart Travantor og snart vore Kyster med et Jndfald, hvorfore Engelænderne have fundet det nødvendigt, at stille en Observations armee imod ham, saa at han endnu ikke har tordet begynde nogen Fiendtlighed. Nellu=Høsten faldt i dette Aar kun maadelig ud, af Mangel paa Regn i Regntiden, og Riisen steg til det halve i Prisen, men da der i September Maaned faldt en mere end sædvanlig Regn paa denne Tid, saa haabe vit næste Aar at glædes med en rigere Høst. J vort Bogtrykkerie er trykker en Tractat for Hedningerne, og Trykningen af det Tamuliske gamle Testamente fortsat. Gud udbrede Fred og Held over det ganske Høi=Kongel. Danske Huus, og over alle vore høitagtede Foresatte og Velgiørere.